text: Започва редовната годишна кампания по популяризиране на Стопанския факултет в средните училища в страната / Новини от факултета / Стопански факултет / Факултети / Университетът / Начало - Софийски университет "Св. Климент Охридски"
  Начало / Университетът / Факултети / Стопански факултет / Новини от факултета / Започва редовната годишна кампания по популяризиране на Стопанския факултет в средните училища в страната
  31.10.2015
  Започва редовната годишна кампания по популяризиране на Стопанския факултет в средните училища в страната. Кампанията ще продължи до края на месец ноември като в рамките на този период ще бъдат посетени елитните гимназии в различни български градове. Целта е да бъдат представени възможностите, които Стопанският факултет предлага на своите студенти относно тяхното обучение и последваща реализация.
  Всеки екип, посещаващ определено училище, ще се състои от един представител на преподавателския състав, настоящ студент и завършил възпитаник на Стопанския факултет.
  Всички студенти от втори, трети и четвърти курс, както и завършилите студенти (алумни) са поканени да участват като доброволци в кампанията, за да помогнат за популяризирането на факултета. Студентите, които не са от София и имат желание да участват, ще получат въможността да посетят училищата, които са завършили. Всички участници ще получат сертификат, удостоверяващ доброволческата им дейност в тази инициатива на Стопанския факултет.
  Всеки, който има желание да вземе участие в проекта, може да се свърже с екипа на Алумни клуб на следния имейл адрес:
  гл.ас. д-р Боряна Богданова bpelova@gmail.com
  Градовете, които ще бъдат посетени са: Бургас, Велико Търново, Варна, Видин, Враца, Гоце Делчев, Димитровград, Добрич, Елена, Котел, Кърджали, Кюстендил, Ловеч, Мездра, Монтана, Пазарджик, Плевен, Разград, Русе, Сандански, Силистра, Сливен, Смолян, Сопот, Стара Загора, Търговище, Хасково, Шумен, Ямбол.